Test na tehotenskú cukrovku a branie euthyroxu
Dobrý deň chcem sa opýtať mám ísť na glukózový test na tehotenskú cukrovku... ale beriem euthyrox na štítnu žľazu lieky sa berú na lačno smiem vziať liek pred testom  alebo ho mám v tento deň úplne vynechať piprípade ho vziať až po vyšetrení... ?? Ďakujem
Dobrý deň,
ďakujeme za Vašu otázku.
Liek Euthyrox zasahuje do metabolizmu glukózy a jeho užitie pred orálnym glukózovým tolerančným testom by mohlo skreslisť výsledky testu. Preto sa vo všeobecnosti odporúča užitie hormónov štítnej žľazy (Euthyrox) až po vykonaní testu. Keďže mi však nie je známy Váš zdravotný stav, odporúčam si tento postup overiť u Vášho endokrinológa.
Prajem pekný zvyšok dňa.
S pozdravom
PharmDr. Veronika Kiabová